Tân Ūn-bûn (iá-kiû)

**Tân Ūn-bûn** () sī Tâi-oân Pîn-tong-koān chhut-sin ê chit-gia̍p iá-kiû tâu-chhiú, bo̍k-chiân tī Tiong-hôa Chit-pāng ê Thóng-it 7-ELEVEn Sai.

## Seng-pêng
Tân Ūn-bûn tī ko-jī chiah-koh têng liān-si̍p tâu-kiû, chi̍t-nî lāi tio̍h kā kiû-sok thê-seng kah beh 150km/h, pit-gia̍p chìn-chêng bat hőng jīn-ûi ē khì Bí-kok phah-kiû, kin-kì i ko-tiong ê lāu-su Lîm Séng-giân kóng ê, hit-tang-chūn ū kúi-nā ki kiû-tūi khòaⁿ i tâu-kiû, lāi-té koh ū kiû-thàm pō͘-tióⁿ, tān-sī lo̍h-bóe Tân Ūn-bûn soán-te̍k pò-miâ hit-nî ê kùi-tiong soán-siù-hōe, lí-iû sī "chū-sè-hàn tio̍h kah-ì khòaⁿ Tiong-hôa Chit-pāng".

2014 nî Thóng-it 7-ELEVEn Sai tī soán-siù-hōe téng-koân í tē-1-lûn pó͘-soán Tân Ūn-bûn, lo̍h-bóe ta̍t-sêng hia̍p-gī í 505-bān chhiam-iok-kim chiâⁿ-chò hit-tang-chūn ko-tiong-seng siōng koân ê, mā hőng jīn-ûi sī Tiong-hôa Chit-pāng ē-tàng kā bē-bái ê kiû-oân lâu--lo̍h-lâi ê tiōng-iàu chí-piau. Kah Kang Sîn-àn, Lîm Chú-ui hőng kiò-chò "3-sió-sai"。

2021 nî 8 goe̍h 31, tùi-chiàn Lo̍k-thian Thô-oân tī 9-kio̍k-hā móa-lúi ê sî, Tân Ūn-bûn chiap-thè Tēⁿ Kun-jîn chiōⁿ-tiôⁿ tâu-kiû, chòe-āu thè Thóng-it 7-ELEVEn Sai í 9:5 tit-tio̍h sèng-lī, mā tit-tio̍h seng-gâi pah-kiù-oān ê kì-lo̍k, sī Tiong-chit tē-4-lâng, mā tùi 2019 nî khai-sí liân-sòa 3-tang tit-tio̍h Tiong-hôa Chit-pāng kiù-oān-ông, chiâⁿ-chò thâu-chi̍t-ê tī Tiong-hôa Chit-pāng ta̍t-sêng kiù-oān-ông saⁿ-liân-pà, mā-sī tē-2-ūi liân-sòa 3-tang kiù-oān sêng-kong tī choân liân-bêng siōng chē pái ê tâu-chhiú (tē-1-ūi sī Garcia).

2023 nî 4 goe̍h 5 hō, tī Têng-chheng-ô͘ Iá-kiû-tiôⁿ tùi-chiàn Bī-choân Liông, 9-kio̍k-siōng chiōⁿ-tiôⁿ tâu-kiû, thè Thóng-it 7-ELEVEn Sai í 3:1 tit-tio̍h sèng-lī, mā-sī i seng-gâi tē-130-pái kiù-oān sêng-kong, chhiau-kòe Lîm Ga̍k-pêng tùi 2013 nî khai-sí pó-chhî beh 10-tang ê 129-pái kì-lo̍k.

## Keng-le̍k
* Pîn-tong-koān Lāi-po͘-hiong Hong-tiân Kok-sió Siàu-pāng-tūi
* Pîn-tong-koān Lāi-po͘-hiong Hù-tiân Kok-sió Siàu-pāng-tūi
* Pîn-tong-koān Lîn-lo̍k Kok-tiong Chheng-siàu-pāng-tūi
* Pîn-tong-koān Pîn-tong Ko-tiong Chheng-pāng-tūi
* Tiong-hôa Chit-pāng Thóng-it 7-ELEVEn Sai (2014 nî－)

## Chit-pāng Seng-gâi Sêng-chek
### Tiong-hôa Chit-pāng
* (**Chho͘ o͘-jī ** sī hit-nî siōng-hó ia̍h siōng-koân ê sêng-chek)
* (**** sī liân-bêng le̍k-sú lāi-té siōng-hó ia̍h siōng-koân ê sêng-chek)

## Te̍k-sû Sū-chek
### Chheng-pāng
* 2013 nî 5 goe̍h 29 tī Gio̍k-san-poe Choân-kok Chheng-pāng Kím-phiau-sài tong-tiong tùi-chiàn Sin-pak-chhī tāi-piáu-tūi "Kok-pó Ka-siong", kiù-oān 1.2-kio̍k tâu-chhut saⁿ-pái sa̋n-sín bô sit-hun, siōng-kín-ê kiû-sok sīm-chì ū 149km/h. Mā tī kâng-chi̍t-nî, í iá-chhiú ê sin-hūn tit-tio̍h Tē-it-kài O͘-pà-kî ê iû-kek-chhiú bêng-seng kiû-oân-chióng.
### Chit-pāng
* Ji̍p-khì chit-pāng liáu-āu tio̍h in-ūi tio̍h-siong hiu-ióng ê Tân Ūn-bûn, 2015 nî 9 goe̍h 12 tī Tâi-lâm Iá-kiû-tiôⁿ tùi-chiàn Lamigo Thô-oân ê pí-sài sī i chit-pāng it-kun seng-gâi thâu-chi̍t-pái teng-pán, bīn-tùi thâu-chi̍t-ê thûi-á-chhiú Lîm Tì-sèng tio̍h iōng seng-gâi 200-hong "Welcome to CPBL", tī āu-chi̍t-ê táⁿ-se̍k bīn-tùi Lîm Hông-io̍k koh kiat-tio̍h lâng, só͘-í àn-chiàu kui-tēng ài lo̍h-tiôⁿ bē-sái koh-tâu, bô kái-koat jīm-hô thûi-á-chhiú.
*2016 nî 6 goe̍h 2 hō tī Sin-tek bīn-tùi Lamigo Thô-oân, chiap-thè tio̍h-siong ê sian-hoat tâu-chhiú Jair Jurrjens|Jair]]. 5-kio̍k kan-na sit 1-hun tit-tio̍h Tiong-chit it-kun seng-gâi siú-sèng.
## Chham-khó Chu-liāu

## Chù-kha

## Gōa-pō͘ Liân-kiat